— 16 — 



nous, noz hoirs et ceulx quilz de nous hauront cause ou temps 

 advenir, seigneurs et dames desdiz lieux, méans les choses 

 dessus dictes. 



Et aussi avons voluz et consentuz, et par ces présentes lettres 

 volons et consentons , nous lesdiz Jehan et Anthoinne, pour 

 nous et nosdiz hoirs et de ceulx quilz de nous hauront cause 

 ou temps advenir, que lesdiz habitans demeurans et résidans 

 esdiz lieux, et ceulx quilz voudront demourer ou temps adve- 

 nir, soient et sairont hoirs les ungs des autres, tant en meubles 

 comme en héritaiges, et succéderont de grez en grez, de ligne 

 en ligne, jusque au nuevième degrez de lignaige, ou tant qu'ilz 

 se pouront en lignaigie. 



Item, aussi havons voluz et consentuz, nous lesdiz Jehan et 

 Anthoinne, c'est assavoir je ledit Anthoinne de l'auctoritey 

 que dessus, volons et consentons par ces présentes, pour nous 

 et nosdiz hoirs , que lesdiz habitants et résidans esdiz lieux et 

 en chascum d'iceulx puissent vendre , aliéner et liaient puis- 

 sance de vendre et aliéner leurs héritaiges, c'est assavoir terres 

 arables, priez, vignes et autres choses quelcunques, les ungs 

 aux autres estans de leurs franchises et condictions , c'est 

 assavoir estans des fmaiges et territoires desdiz lieux et non 

 autrepart, parmy ce que nous et nosdiz hoirs en pourterons 

 et en davrons pour ter, et en pourtera et en devra pourter ledit 

 seigneur d'Oisellart, de cellui ou ceulx quil vendra ou ven- 

 dront, pour chascune livre, douze deniers estevenans pour 

 nostre droit, et de cellui ou ceulx quilz achèteront, cinq solz 

 pour le scel dudit territoire. 



Et se aucuns desdiz habitans vuillient faire change ou 

 eschange de leurs terres , de leurs vignes , ou de leurs maix, 

 maisons et curtilz, les ungs contre les autres ou li ung à 

 l'autre, nous, ou ledit seigneur dudit Oisellart, empourterons 

 ou empourtera cinq solz estevenans d'ung chascum desdiz 

 permutans ou eschangeans, pour le droit de scel du territoire; 

 et se li avoit point d'argent de suite , ledit seigneur dudit 



